**Recapitulare Probleme**

1. In anul 1508, meşterul Macarie a tipărit la Tîrgovişte prima carte românească. Câţi ani au trecut de la apariţia primei cărţi româneşti şi până în anul 1967.

2. Intr-un an, în ţara noastră s-au produs 139 536 frigidere, cu 38 525 mai puţine maşini electrice de spălat rufe şi cu 34 811 mai puţine maşini de cusut decât maşjni de spălat rufe. Câte maşini de spălat s-au produs? Dar maşini de cusut ?

3. De pe un hectar de pământ îngrăşat cu nitrocalcar s-au obţinut 23 500 kg de sfeclă, pe când de pe terenurile neîngrăşate s-au obţinut 16 300 kg de sfeclă-de-zahăr la hectar. Câte kilograme de sfeclă s-au recoltat în plus la hectar pe terenul îngrăşat?

4. Intr-un an s-au produs în ţara noastră 31 974 OOO de perechi de încălţăminte, adică cu 12 346 OOO mai mult ca în anul precedent. Câte perechi de încălţăminte s-au produs în primul an?

5. Distanţa de la Bucureşti la Cîmpina este de 92 km, iar de la Bucureşti la Ploieşti sunt cu 33 km mai puţin. Câţi kilometri sunt de la Ploieşti la Bucureşti?

6. Vîrful Negoiul are 2 535 m, Ceahlăul cu 624 m mai puţin şi Rarăul cu 258 m mai puţin decât Ceahlăul. Care este înălţimea Rarăului?

7. Distanţa de la Soare la Pământ este de 150 OOO OOO km, iar distanţa de la Pămînt la Lună este de 380 OOO km. Cu câţi kilometri este mai mică distanţa de la Pământ la Lună decât cea de la Pământ la Soare?

8. De pe o fâneaţă s-au cosit: prima dată 7 660 kg de lucernă, a doua oară cu 1 210 kg mai puţin şi a treia oară cu 1 575 kg mai puţin decât a doua oară. Câte kilograme de lucerne s-au cosit a doua şi a treia oară de pe această fâneaţă?

9. Cum s-a reuşit să se măsoare 4 l de vin cu ajutorul a *3* vase, unul de 3 l, altul de 5 l şi un vas mai mare?

10. Aparatul de marcat al unui automobil arăta la plecare 19 023 km; la prima oprire arăta 19 217 km, iar la a doua oprire 19 408 km. Câţi kilometri a parcurs automobilul în prima etapă? Dar în a doua?